A-magasinet E-sport Håvard satt i kassen på Kiwi. Nå er han dataspiller i verdenstoppen og tjener millioner.

Dataspill er flyttet ut av gutterommet. E-sport er et av verdens raskest voksende sportsfenomener. En av superstjernene er norsk.

3. nov. 2017 19:30 Sist oppdatert 6. november 2017

NEW YORK (Aftenposten): Da Håvard Nygaard satt i grønnrutet Kiwi-skjorte og scannet tacolefser og colaflasker hjemme på Sola for to år siden, var det øyeblikk som dette han drømte om:

Knatringen fra automatgeværsalver og buldrende drønn av granateksplosjoner rister den store sports- og konsertarenaen Barclays Center i Brooklyn i New York. På scenen sitter ti unge menn bak hver sin PC-skjerm. Nygaard er en av dem.